তুংকু ইস্কান্দার আব্দুল জলিল আবু বকর ইব্রাহিম

**তুংকু ইস্কান্দার ইবনে তুংকু ইসমাইল** (জাবি: تونكو إسكندر ابن تونكو إسماعيل; জন্মনাম: **তুংকু ইস্কান্দার আব্দুল জলিল আবু বকর ইব্রাহিম ইবনে তুঙ্কু ইসমাইল;** জন্ম: ১৪ অক্টোবর, ২০১৭) হলেন জোহর রাজপরিবারের একজন সদস্য এবং বর্তমানে জোহর রাজ্যের রাজা মুদা বা উপ-যুবরাজ। তিনি বর্তমান পেমাংকু সুলতান ও জোহরের তুঙ্কু মাহকোতা (যুবরাজ) তুংকু ইসমাইল ইবনে সুলতান ইব্রাহিমের সহধর্মিণী চে’ পুয়ান মাহকোতা খলিদার প্রথম পুত্র এবং এই দম্পতির দ্বিতীয় সন্তান। তার পিতা তুংকু ইসমাইল যেহেতু সিংহাসনের উত্তরাধিকারী, তাই জন্মের পর থেকেই তিনি জোহর সিংহাসনের উত্তরাধিকারের সারিতে দ্বিতীয় স্থানে অবস্থান করেছেন। সে হিসেবে তিনি রাজা মুদা বা উপ-যুবরাজ হিসেবে পরিচিত। তিনি বর্তমান ইয়াং দি-পের্তুয়ান আগং ও জোহরের সুলতান 'সুলতান ইব্রাহিমের' জ্যেষ্ঠ নাতি। এছাড়া বর্তমান রাজা পেরমাইসূরি আগং (মালয়েশিয়ার রানি) ও জোহরের পেরমাইসূরি (রাণী) রাজা জারিস সোফিয়াহ তার দাদী। তিনি জোহরের প্রয়াত সুলতান ইস্কান্দর ও পেরেকের প্রয়াত সুলতান দ্বিতীয় ইদ্রিস শাহের প্রপৌত্র।

## জন্ম
তুংকু ইস্কান্দার ২০১৭ সালের ১৪ অক্টোবর জোহর বাহরুর সুলতানা আমিনাহ হাসপাতালে জন্মগ্রহণ করেন। জোহর রাজকীয় কোর্ট কাউন্সিলের সভাপতি দাতো’ আবদুল রহিম রামলি তার জন্মের আনুষ্ঠানিক ঘোষণা দেন। তিনি জানান যে, নবজাতকের বর্তমান নামটি তার দাদা সুলতান ইব্রাহিম ইবনে আলমারহুম সুলতান ইস্কান্দার পূর্বেই নির্ধারণ করে গিয়েছেন। তার পূর্ণ নামটি তৈরি করা হয় রাজপরিবারের কয়েকজন প্রয়াত পূর্বপুরুষের নাম মিলিয়ে; যেমন তার প্রপিতামহ সুলতান ইস্কান্দার, প্রয়াত চাচা তুংকু আবদুল জলিল, তার চতুর্থ প্রপ্রপিতামহ সুলতান আবু বকর এবং তার তৃতীয় প্রপ্রপিতামহ সুলতান ইব্রাহিমের নামের অংশ মিলিয়ে নামটি রাখা হয়েছে।

তুংকু ইস্কান্দার হলেন তুংকু ইসমাইল ইবনে সুলতান ইব্রাহিম ও তার পত্নী চে’ পুয়ান মাহকোতা খালিদার দ্বিতীয় সন্তান। তাদের জ্যেষ্ঠ সন্তান তুংকু খালসোম ২০১৬ সালের ২৫ জুন আমিনাহ সোফিয়াহ জন্মগ্রহণ করেন। তার ছোট ভাই তুংকু আবু বকর ইব্রাহিম ২০১৯ সালের ১৭ জুলাই জন্মগ্রহণ করেন এবং তার ছোট বোন তুংকু জাহরা জারিস আযিয়াহ ২০২১ সালের ২১ এপ্রিল জন্মগ্রহণ করেন। 

## জোহরের রাজা মুদা (উপ-যুবরাজ)
২০১৮ সালের ২২ নভেম্বর তার দাদা সুলতান ইব্রাহিম ইবনে আলমারহুম সুলতান ইস্কান্দার তাকে আনুষ্ঠানিকভাবে জোহরের রাজা মুদা (উপ-যুবরাজ) হিসেবে ঘোষণা করেন। আধুনিক জোহর রাজ্যের ইতিহাসে তিনি হলেন তৃতীয় রজা মুদা। আলমারহুম সুলতান ইস্কান্দার ছিলেন তেমেংগুং বংশের প্রথম রাজা মুদা এবং দ্বিতীয়জন ছিলেন তুংকু ইস্কান্দারের নিজের পিতা তুংকু ইসমাইল।

মূলত জোহর রাজতন্ত্রে রাজা মুদা উপাধি কিছুটা ভিন্নভাবে প্রয়োগ করা হয়। কেদাহ, পেরাক, পেরলিস ও সেলাঙ্গরের রাজা মুদারা তাদের নিজ নিজ রাজ্যের উত্তরাধিকারী ও ভবিষ্যৎ সুলতান হিসেবে বিবেচিত হন। কিন্তু জোহর রাজ্যে ‘রাজা মুদা’ উপাধিটি সরাসরি সিংহাসনের উত্তরাধিকারীর বদলে সুলতানের উত্তরাধিকারীর জ্যেষ্ঠ ছেলেকে দেওয়া হয় এবং এই প্রথার সূচনা করেন আল-মারহুম সুলতান ইস্কান্দার। তিনি ২০০৫ সালে তার নাতি তুংকু ইসমাইলকে রাজা মুদা হিসেবে ঘোষণা করেন।

## উপাধি ও আখ্যান

* ২০১৮ সালে ২২ ডিসেম্বর থেকে: তার রাজকীয় উপাধি হলো, তুংকু ইস্কান্দার ইবনে তুংকু ইসমাঈল, জোহরের রাজা মুদা (উপ-যুবরাজ)। 

## সম্মান

*  জোহর রাজমুকুটের নাইট কমান্ডার – দাতো (২০২৪)
*  প্রথম শ্রেণীর সুলতান ইব্রাহিম পদক (২০২৪)

## বংশধারা

## আরো দেখুন

* মালয়েশিয়া
* জোহর বাহরু
* জোহর প্রণালি

## তথ্যসূত্র


বিষয়শ্রেণী:২০১৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মালয়েশীয় মুসলিম
বিষয়শ্রেণী:চীনা বংশোদ্ভূত মালয়েশীয় ব্যক্তি
বিষয়শ্রেণী:মালয় বংশোদ্ভূত মালয়েশীয় ব্যক্তি
বিষয়শ্রেণী:রাজকীয় সন্তান